ai4bharat/Pralekha huggingface dataset:
நீர்வளத் துறை அமைச்சகம்
காவிரி நடுவர் மன்றத்திற்கு ஆறு மாதங்கள் காலநீடிப்பு
காவிரி நீர் பங்கீட்டு பிரச்சனை நடுவர் மன்றத்திற்கான பதவிக் காலத்தை மத்திய நீர் வளம், நதி மேம்பாடு, கங்கை புனரமைத்தல் திட்ட அமைச்சகம் மே 02, 2018 வரை ஆறு மாதங்களுக்க நீடித்துள்ளது.
கர்நாடகாவில் உற்பத்தியாகி வங்கக் கடலில் கலப்பதற்கு முன் தமிழ்நாடு புதுச்சேரி வழியாகப் பாய்ந்து ஓடும் காவிரி மாநிலங்களுக்கு இடையேயான பாயும் நீர் நிலையாகும். காவிரி நீரைப் பகிர்ந்து கொள்வது தமிழ்நாடு, கர்நாடகா மாநிலங்களுக்கு இடையே கடுமையான மோதலை உருவாக்குவதாக உள்ளது. முந்தைய காலத்தின் சென்னை ராஜதானிக்கும் மைசூர் ராஜ்யத்திற்கும் இடையே 1892, 1924 ஆண்டுகளில் ஏற்பட்ட இரண்டு ஒப்பந்தங்களில் இந்த மோதலின் ஆரம்பம் இருக்கிறது.
மாநிலங்களுக்கு இடையேயான காவிரி நதி மற்றும் தமிழ்நாடு, கர்நாடகா, கேரளா, புதுச்சேரி ஆகிய மாநிலங்களுக்கு இடையே உள்ள நதிப்பள்ளத்தாக்கு ஆகியவற்றின் தண்ணீர் பிரச்சனைக்குத் தீர்வு காண காவிரி நீர் பங்கீட்டுப் பிரச்சனை நடுவர் மன்றத்தை மத்திய அரசு, ஜுன் 2, 1990 ல் மத்திய அரசு அமைத்தது.
2005, ஆகஸ்ட் 05 க்குள் அறிக்கையை அளிக்குமாறு நடுவர்மன்றம் கேட்டுக்கொள்ளப்பட்டது. ஆனால் நடுவர் மன்றத்தின் பதவிக்காலம் முதலில் ஓராண்டுக்கு 2006, ஆகஸ்ட் 06 வரையும் மீண்டும் 2007 பிப்ரவரி 05, வரை ஆறு மாதங்களுக்கும் நீடிக்கப்பட்டது.
காவிரி நீர் பங்கீட்டுப் பிரச்சனை நடுவர் மன்றம் அதன் அறிக்கையையும் தீர்ப்பையும் மாநிலங்களுக்கு இடையேயான நதிநீர் தாவா சட்டம், 1956, பிரிவு 5 ன் படி 2007, பிப்ரவரி 05 அன்று அளித்தது. மேற்படி சட்டம் பிரிவு 5ன் கீழ் விளக்கமும்/ கூடுதல் வழிகாட்டுதலும் கோரி பிரச்சனையில் சம்பந்தப்பட்ட மாநிலங்களும் மத்திய அரசும் ஏப்ரல் 27, 2007, ஏப்ரல் 30, 2007, மே 03, 2007 ஆகிய தேதிகளில் மனுதாக்கல் செய்தன. 2007, மே 03 லிருந்து ஓராண்டு காலத்திற்குள் கூடுதல் அறிக்கையை நடுவர்மன்றம் சமர்ப்பிக்க வேண்டியிருந்தது. நடுவர மன்ற வேண்டுகோள் காரணமாக கூடுதல் அறிக்கை அளிப்பதற்கு கால அவகாசத்தை நவம்பர் 02, 2017 வரை அவ்வப்போது மத்திய அரசு நீடித்தது. தற்போது நடுவர் மன்றம் மீண்டும் கால நீடிப்பு கோரியது. இதனால் மே 02, 2018 வரை அரசு கால நீடிப்பு செய்துள்ளது.
இதற்கிடையே நடுவர் மன்றத்தின் மேற்குறிப்பிட்ட அறிக்கை மற்றும் தீர்ப்புக்கு எதிராக சம்பந்தப்பட்ட மாநிலங்கள் உச்சநீதிமன்றத்தில் சிறப்பு அனுமதி மனுக்களையும் தாக்கல் செய்திருந்தன. இந்த விஷயத்தில் சிறப்பு அனுமதி மனுவை உச்சநீதிமன்றம் மே 05, 2007ல் ஏற்றுக் கொண்டது.
பிப்ரவரி 5, 2007 தேதியிட்ட இறுதித் தீர்ப்பை அமல் செய்வதற்கு இடைக்கால மேற்பார்வைக்குழு அமைக்கப்பட்டது. பிப்ரவரி 19, 2013 தேதியிட்ட அறிவிக்கையைக் காண்க. மேற்பார்வைக்குழு, மத்திய நீர்வள அமைச்சக செயலாளரைத் தலைவராகவும் கர்நாடகா, தமிழ்நாடு, கேரளா மாநிலங்கள் மற்றும் புதுச்சேரி யூனியன் பிரதேசம் ஆகியவற்றின் தலைமைச் செயலாளர்களை உறுப்பினர்களாகவும் கொண்டிருந்தது. ஜுன் 01, 2013, ஜுன் 12, 2013, ஜுலை 15, 2013, நவம்பர் 08, 2013, செப்டம்பர் 28, 2015, செப்டம்பர் 12, 2016, செப்டம்பர் 19, 2016, பிப்ரவிர 17, 2017 என இந்தக் குழுவின் கூட்டம் இதுவரை எட்டு முறை புது தில்லியில் நடந்துள்ளது.
காவிரி நீர் பங்கீடு பிரச்சனை நடுவர் மன்றத்தின் தீர்ப்பை எதிர்த்து சம்பந்தப்பட்ட தமிழ்நாடு, கர்நாடகா, கேரளா மாநிலங்கள் உச்சநீதிமன்றத்தில் சிவில் மேல்முறையீடுகளைச் செய்துள்ளன. இந்த சிவில் மேல்முறையீடுகள் ஏற்கத்தக்கவை என்று டிசம்பர் 09, 2016 தேதியிட்ட உத்தரவில் தெரிவித்த உச்சநீதிமன்றம் இந்த விஷயம் நீதிமன்ற விசாரணைக்கு உட்பட்டது என்றும் தெரிவித்தது.
(Visitor Counter : 163
அறிவியல் மற்றும் தொழில்நுட்பத்துறை
கொவிட்-19 தடுப்பு மருந்து ஆய்வுக்கு மத்திய உயிரி தொழில்நுட்பத் துறை நிதியுதவி
இந்த ஆண்டு இறுதிக்குள் கொவிட்-19 தொற்றுக்கான தடுப்பு மருந்து சோதனை ரீதியாக பரிசோதிக்கப்படும் என்று எதிர்பார்க்கப்படுகிறது. மத்திய உயிரி தொழில்நுட்பத்துறையின் நிதியுதவியால், பிஐஆர்ஏசி நிறுவனம் செயல்படுத்தும் கொவிட்-19-க்கான தடுப்பு மருந்து கண்டறியும் திட்டம் வாயிலாக, தடுப்பு மருந்து சோதனை ரீதியில் விரைவில் பரிசோதிக்கப்பட உள்ளது.
விரிவான தகவல்களுக்கு - https://pib.gov.in/PressReleasePage.aspx?PRID=1640846
(Visitor Counter : 195
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மார்ச் 31ஆம் தேதியன்று ஓய்வு பெறும் அரசுப் பணியாளர்கள்
கொவிட்-19 பெருந்தொற்றால் நாடு முழுக்க முடக்க நிலையை அரசு அறிவித்திருப்பதையொட்டி இது வரை இல்லாத சூழல் ஏற்பட்டிருப்பதை கருத்தில் கொண்டு, 2020 மார்ச் 31ந் தேதியன்று ஓய்வு பெறும் மத்திய அரசுப் பணியாளர்கள், வீட்டிலிருந்து பணியாற்றினாலும், அலுவலகத்திலிருந்து பணியாற்றினாலும் மார்ச் 31ம் தேதியன்றே ஓய்வு பெறுவார்கள் என்று மத்திய பணியாளர், பொது மக்கள் குறைதீர்ப்பு மற்றும் ஓய்வூதியத்துறை அமைச்சகம் அறிவித்துள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை தடுப்பூசி டோஸ்களும் அடங்கும்.
கடந்த 24 மணி நேரத்தில் 1,930 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 33,232 பேர் கொவிட் தொற்றால் பாதிக்கப்பட்டுள்ளனர். இது 0.07 சதவீதமாகும்.
தொற்றிலிருந்து மீண்டவர்களின் விகிதம் 98.74 சதவீதம்.
கடந்த 24 மணி நேரத்தில் 6,587 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,43,99,415 பேர்.
கடந்த 24 மணி நேரத்தில் 3,611 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 2.08% வாராந்திர பாதிப்பு விகிதம் 2.88% இதுவரை மொத்தம் 92.74 கோடி பரிசோதனைகள் நடத்தப்பட்டுள்ளன. கடந்த 24 மணி நேரத்தில் 1,73,263 பரிசோதனைகள் நடத்தப்பட்டுள்ளன
தொழிலாளர் மற்றும் வேலைவாய்ப்பு அமைச்சகம்
ஊழியர்கள் ஓய்வூதியத் திட்டம்
ஊழியர்கள் ஓய்வூதியத் திட்டம் 1995-ல் சில திருத்தங்களை மத்திய அரசு 2014-ல் மேற்கொண்டது. ஆனால் இந்த திருத்தங்களை கேரள உயர்நீதிமன்றம் 12.10.2018 அன்று வெளியிட்ட தீர்ப்பில் நிராகரித்து விட்டது. இதனை எதிர்த்து மத்திய அரசும், ஊழியர் வருங்கால வைப்பு நிதி அமைப்பும் உச்சநீதிமன்றத்தில் மேல்முறையீடு செய்துள்ளன என்று தொழிலாளர் மற்றும் வேலைவாய்ப்புத் துறை இணையமைச்சர் திரு.ராமேஷ்வர் தெலி கூறியுள்ளார்.
மக்களவையில் இன்று கேள்வி ஒன்றுக்கு எழுத்து மூலம் பதிலளித்த அவர், இந்த வழக்கையும் இதனுடன் தொடர்புடைய பிற வழக்குகளையும் 3 நீதிபதிகள் கொண்ட அமர்வுக்கு மாற்ற 24.08.2021 அன்று பிறப்பித்த உத்தரவில் உச்சநீதிமன்றம் தெரிவித்துள்ளது. இந்த வழக்கு தற்போது நிலுவையில் உள்ளது என்று அமைச்சர் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813167
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 2,055 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 21,406 பேர் கொவிட் தொற்றால் பாதிக்கப்பட்டுள்ளனர். இது 0.05 சதவீதமாகும்.
தொற்றிலிருந்து மீண்டவர்களின் விகிதம் 98.77 சதவீதம்.
கடந்த 24 மணி நேரத்தில் 3,430 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,44,21,781 பேர்.
கடந்த 24 மணி நேரத்தில் 2,109 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 1.32% வாராந்திர பாதிப்பு விகிதம் 1.80% இதுவரை மொத்தம் 92.80 கோடி பரிசோதனைகள் நடத்தப்பட்டுள்ளன. கடந்த 24 மணி நேரத்தில் 1,59,454 பரிசோதனைகள் நடத்தப்பட்டுள்ளன.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலைச் சுங்கச் சாவடிகளில் அனைத்து சலுகைகளையும் பெறுவதற்கு FASTag கட்டாயமாக்கப்பட்டுள்ளது
சுங்கச் சாவடிகளில் ஒரே நாளில் திரும்பி வரும் போது கட்டணச் சலுகை பெறுதல் உள்ளிட்ட மற்ற சலுகைகளைப் பெறுவதற்கு, FASTag கட்டாயமாக்கப்படுவதாக சாலைப் போக்குவரத்து மற்றும் நெடுஞ்சாலைத் துறை அமைச்சகம் அறிவித்துள்ளது. 24 மணி நேரத்துக்குள் திரும்பி வரக் கூடியவர்கள் அல்லது உள்ளூர்ப் பகுதிக்கான விலக்குகள் கோருபவர்கள், தங்கள் வாகனங்களில் செல்லத்தக்க FASTag ஸ்டிக்கர் ஒட்டியிருக்க வேண்டும் என்று இதன் மூலம் அறிவிக்கப்பட்டுள்ளது. தேசிய நெடுஞ்சாலைகள் கட்டண விதிகள்  2008 -இல் இதற்கான திருத்தம் செய்வதற்கு, 2020 ஆகஸ்ட் 24 ஆம் தேதியிட்ட அரசிதழ் அறிவிக்கை 534 E வெளியிடப் பட்டுள்ளது.
தேசிய நெடுஞ்சாலைகளில் சுங்கச் சாவடிகளில் டிஜிட்டல் பரிவர்த்தனையை ஊக்குவிப்பதற்கான மற்றொரு முயற்சியாக இது அமைந்துள்ளது. முன்னதாகவே பணம் செலுத்தி இருத்தல், ஸ்மார்ட் அட்டை அல்லது FASTag மூலம் அல்லது டிரான்ஸ்பான்டர் மூலம் அல்லது வேறு எந்த சாதனங்கள் மூலமாக மட்டுமே இந்தச் சலுகைகளைப் பெற முடியும்.
இந்த விதிகளின் திருத்தங்கள் காரணமாக பின்வரும் வகையில் அமல் செய்யப்படும் -
- 24 மணி நேரத்துக்குள் திரும்பி வரும் போது FASTag அல்லது வேறு ஏதும் சாதன வசதி இருந்தால் தானியங்கி முறையில் சலுகை கிடைக்கும். பாஸ் தேவையில்லை.
- மற்ற அனைத்து சலுகைகளையும் பெறுவதற்கு, செல்லத்தக்க FASTag ஒட்டியிருப்பது கட்டாயம்
24 மணி நேரத்தில் திரும்பி வருபவர்கள், அதற்கு முன்கூட்டியே ரசீது பெற்றிருத்தல் அல்லது தகவல் தெரிவித்திருக்க வேண்டிய அவசியம் இல்லை. 24 மணி நேரத்துக்குள் திரும்பி வரும் வாகனத்தில் செல்லத்தக்க FASTag ஸ்டிக்கர் இருந்தால் தானாகவே சலுகைக் கட்டணம் கணக்கிடப்படும்.
(
குறு சிறு மற்றும் நடுத்தர தொழில் துறை அமைச்சகம்
பிரதமரின் வேலை வாய்ப்பு திட்டத்தின் கீழ், காதி பிரகிரதிக் வண்ணப்பூச்சு தயாரிப்பு ஆலைகள் : மத்திய அமைச்சர் தகவல்
நாடாளுமன்றத்தின் மக்களவையில் கேள்வி ஒன்றுக்கு இன்று பதில் அளித்த மத்திய சிறு,குறு மற்றும் நடுத்தர தொழில்துறை அமைச்சர் திரு நாராயண் ரானே கூறியதாவது:
பசுஞ்சாணத்திலிருந்து தயாரிக்கப்படும் காதி பிரகிரதிக் வண்ணப்பூச்சை, காதி கிராம தொழில் ஆணையத்தின் கீழ் செயல்படும் ஜெய்ப்பூரில் உள்ள குமாரப்பா தேசிய காகித ஆலை தயாரிக்கிறது. இந்த காதி வண்ணப்பூச்சு சுற்றுச்சூழலுக்கு ஏற்றது. விலை குறைவானது. இந்த வண்ணப்பூச்சு நாட்டில் உள்ள பல தேசிய தர சோதனை மையங்களில் பரிசோதிக்கப்பட்டு ஐஎஸ்ஓ சான்றிதழ் பெற்றுள்ளது.
காதி வண்ணப்பூச்சு தயாரிப்பு, உள்நாட்டு உற்பத்தியை அதிகரிக்கும், நிலையான வேலை வாய்ப்பை உருவாக்கும், ஊரக பகுதிகளில் மாடு வளர்க்கம் விவசாயிகளுக்கு கூடுதல் வருமானத்தை உருவாக்கும் என கருதப்படுகிறது. இதன் மூலம் தொழிலாளர்கள் நகர்ப்புறங்களுக்கு செல்வது கட்டுப்படுத்தப்படும்.
இந்த பிரகிரிதிக் வண்ணப்பூச்சு தயாரிப்பில்,பசுஞ்சாணம் முக்கிய மூலப் பொருளாக உள்ளது. 500 லிட்டர் வண்ணப்பூச்சு தயாரிக்க 100 கிலோ பசுஞ்சாணம் பயன்படுத்தப்படுகிறது. எனவே, இந்த வண்ணபூச்சு ஆலைகள் அமைப்பது, பசுஞ்சாணத்தை பயன்படுத்தவும், சுற்றுச்சூழலை சுத்தப்படுத்தவும் உதவும்.
இந்த காதி பிரகிரிதிக் வண்ணப்பூச்சு தயாரிப்பதற்கான பயிற்சியை குமாரப்பா தேசிய காகித ஆலை வழங்குகிறது. பிரதமரின் வேலைவாய்ப்பு உருவாக்க திட்டத்தின் கீழ் இந்த பிரகிரிதிக் வண்ணப்பூச்சு ஆலைகள் அமைக்கப்படுகின்றன. இந்த காதி வண்ணப்பூச்சு தயாரிப்பு தொழில்நுட்பம் கிராமங்களில் உள்ள பல வண்ணப்பூச்சு தயாரிப்பு ஆலைகளுக்கு வழங்கப்படுகிறது.
குடியரசுத் துணைத் தலைவர் செயலகம்
கிராமப்புற இளைஞர்களுக்கு வெளிப்படைத் தன்மை, வளம் மற்றும் வாய்ப்புகளை தொழில்நுட்பம் வழங்குகிறது: குடியரசுத் துணைத் தலைவர்
மத்தியப் பிரதேச மாநிலம், குவாலியரில் “எனது பள்ளி மின்னணு பள்ளி” என்ற திட்டத்தின்கீழ், 75 கிராமப்புறப் பள்ளிக் கூடங்களில் 100 மின்னணு வகுப்பறைகளை குடியரசுத் துணைத் தலைவர் திரு. எம். வெங்கையா நாயுடு திறந்து வைத்தார்.
அப்போது பேசிய அவர், கிராமப்புற இளைஞர்களுக்கு வெளிப்படைத் தன்மை, வளம் மற்றும் வாய்ப்புகளை தொழில்நுட்பம் வழங்குகிறது என்று கூறினார்.
இந்தியாவின் எதிர்காலம் ஒளிமயமாக உள்ளது என்று குறிப்பிட்ட குடியரசுத் துணைத் தலைவர், அதனை உருவாக்குவது புதிய கண்டுபிடிப்புகளின் திறன்களைக் கொண்ட நமது இளைஞர் சமுதாயத்தின் கரங்களில்தான் உள்ளது என்றார். மின்னணு தொழில்நுட்பத்தின் மூலம் கிராமப்புற மாணவர்களை இணைப்பதால், அவர்களின் வாழ்க்கை முறை மாறிவிடும் என்று அவர் குறிப்பிட்டார்.
புதிய தொழில்நுட்பத்தின் உத்திகள், நகர்ப்புறங்களில் உள்ளவர்களுக்கு கிடைப்பதைப் போன்று, தகவல்கள் மற்றும் வாய்ப்புகளை கிராமப்புற மாணவர்களுக்கும் கிடைக்கச் செய்வதாகவும் திரு. எம். வெங்கையா நாயுடு கூறினார். இதன்மூலம் நாட்டின் வளர்ச்சியில் அவர்களும் பங்கெடுத்துக் கொள்வதாகவும் அவர் பெருமிதத்துடன் கூறினார். அரசு மற்றும் அரசுசாரா தொண்டு நிறுவனங்களின் முயற்சிகளை பாராட்டிய குடியரசுத் துணைத் தலைவர், அறிவாற்றல், பொருளாதார முன்னேற்றம் மற்றும் அதிகாரமயமாக்கலை மேம்படுத்துவதில் கல்வி முக்கியப் பங்கு வகிப்பதாகவும் கூறினார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
கட்டுமான உபகரண வாகனங்கள், டிராக்டர்கள் மற்றும் அறுவடை இயந்திரங்களில் பிஎஸ்-IV மாசு வெளியேறும் நெறிமுறைகளை ஒத்திவைக்க மோட்டார் வாகன விதிகளில் திருத்தங்கள் செய்வதற்கான ஆலோசனைகள் வரவேற்கப்படுகின்றன
கட்டுமான உபகரண வாகனங்கள், டிராக்டர்கள் மற்றும் அறுவடை இயந்திரங்களில் பிஎஸ்-iv மாசு வெளியேறும் விதிமுறைகளை ஒத்தி வைப்பதற்கான மோட்டார் வாகன வரைவு விதிகளில் முன்மொழியப்பட்ட திருத்தம் குறித்து சாலைப் போக்குவரத்து மற்றும் நெடுஞ்சாலை அமைச்சகம் பொதுமக்கள் உள்ளிட்ட அனைத்து பங்குதாரர்களிடமிருந்து ஆலோசனைகளையும், கருத்துக்களையும் வரவேற்கிறது. இது குறித்த அறிவிக்கை இம்மாதம் 19-ஆம் தேதி அன்றுவெளியிடப்பட்டுள்ளது. இதனை www.morth.gov.in என்ற வலைத்தளத்தில் காணலாம் .
கோவிட்-19 வைரஸ் தொற்று நிலைமையால் அடுத்த கட்ட மாசு வெளியேறும் நெறிமுறைகளை இந்த ஆண்டு அக்டோபர் மாதம் 1ஆம் தேதி முதல் அமல்படுத்துவதற்கு கால அவகாசம் வேண்டுமென மத்திய வேளாண் அமைச்சகம் மற்றும் கட்டுமான உபகரண உற்பத்தியாளர்கள் வேண்டுகோள் விடுத்ததைத் தொடர்ந்து சாலைப் போக்குவரத்து மற்றும் நெடுஞ்சாலை அமைச்சகம் ஜூன்-19, 2020 அன்று ஜிஎஸ்ஆர் 393  வரைவு அறிவிக்கை ஒன்றை வெளியிட்டது. இந்த வேண்டுகோளை கருத்தில் கொண்டு அமைச்சகம், கட்டுமான உபகரண வாகனங்கள், டிராக்டர்கள் மற்றும் அறுவடை இயந்திரங்கள் தொடர்பான பிஎஸ் -IV மாசு வெளியேறும் விதிமுறைகளை அக்டோபர் 1, 2020-இல் இருந்து அக்டோபர் 1 2021-க்கு ஒத்திவைப்பது தொடர்பான வரைவு அறிவிக்கையை வெளியிட்டது. இது குறித்த ஆலோசனைகளை அதன் பங்குதாரர்களிடமிருந்து வரவேற்பதாக அதில் குறிப்பிடப்பட்டுள்ளது.
இது தொடர்பான ஆலோசனைகள் அல்லது கருத்துகளை இணைச் செயலாளர் , சாலைப் போக்குவரத்து மற்றும் நெடுஞ்சாலை அமைச்சகம், போக்குவரத்து பவன், நாடாளுமன்ற வீதி, புது தில்லி -110001  க்கு ஜூலை 18, 2020 வரை அனுப்பலாம் என கேட்டுக் கொள்ளப்பட்டுள்ளது.
(Visitor Counter : 145
தகவல் மற்றும் ஒலிபரப்பு அமைச்சகம்
பிரபல ஒளிப்பதிவாளர்களுடன் ‘ஒளிப்பதிவில் நுணுக்கங்கள்’ பற்றிய உரையாடல்
திரைப்பட ஆர்வலர்களின் இதயங்களில் நீடித்த பதிவை உருவாக்கிய நம் காலத்தின் புகழ்பெற்ற ஒளிப்பதிவாளர்களான ஆர். ரத்னவேலு, மனோஜ் பரமஹன்சா மற்றும் சுப்ரதிம் போல் ஆகியோர் 53வது இந்திய திரைப்பட விழாவில் 'ஒளிப்பதிவில் நுணுக்கங்கள்' என்ற தலைப்பில் நடந்த உரையாடல் அமர்வில் கலந்து கொண்டனர்.
ஒரு ஒளிப்பதிவாளராக இருப்பதற்கு என்ன தேவை என்பதைப் பற்றிய தங்கள் கருத்துக்களைப் பகிர்ந்து கொண்ட மூவரும், கடின உழைப்பு, காலத்திற்கு ஏற்ப தன்னைப் புதுப்பித்துக்கொள்வது ஆகியவை இந்தத் துறையில் இவ்வளவு முக்கியம் என்பதை எடுத்துரைத்தனர்.
இயக்குனர் கற்பனை செய்தபடி ஒளிப்பதிவாளர்கள் கதையை காட்சிப்படுத்துவதாக ஒளிப்பதிவாளர் ரத்னவேலு தெரிவித்தார். "நாங்கள் தொழில்நுட்ப வல்லுநர்கள் அல்ல, ஆனால் திரைப்பட மேஜிக்கை உருவாக்க எங்கள் திறமைகளைப் பயன்படுத்தும் படைப்பாளிகள். பெரும் அழுத்தத்தின் கீழ் செயல்படும் முக்கிய வீரர்களாக, எங்களது பங்களிப்பு அதிகமாக உள்ளது. நாங்கள் திரையுலகின் பிரபலமற்ற ஹீரோக்கள், நாங்கள் முதலில் செட்டுக்கு வந்து கடைசியாக வெளியேறுபவர்கள். என்று அவர் கூறினார்.
வாரணம் ஆயிரம், எந்திரன்  போன்ற திரைப்படங்களில் கேமரா மூலம் மேஜிக் செய்து பெயர் பெற்ற ரத்னவேலு தனது நுட்பங்களை விவரித்தார். ஒளிப்பதிவு கலை மற்றும் அறிவியலின் கலவையாகும், கலை மட்டுமல்ல. ஒருவர் தக்கவைக்க விரும்பினால், அவர்கள் தொழில்நுட்பத்தை அதிகம் தழுவ வேண்டும். இதுவரை தனது பயணத்தை விவரித்த ரத்னவேலு, சினிமா அல்லாத பின்னணியில் இருந்து வந்தும் வெற்றி பெற்றதாக கூறினார். “25 ஆண்டுகளுக்குப் பிறகும் நான் வலுவாக இருக்கிறேன். உங்களுக்கு பின்னணி தேவையில்லை, உங்கள் அர்ப்பணிப்பு மற்றும் நேர்மையை நீங்கள் செலுத்தினால், நீங்கள் விரும்பும் வழியில் நீங்கள் வளரலாம். நான் தொடர்ந்து என்னை மேம்படுத்திக் கொண்டே இருக்கிறேன்”, என்று அவர் கூறினார்.
2008 இல் ரஜினிகாந்த் நடித்த ரோபோ திரைப்படத்தின் தயாரிப்பின் போது டிஜிட்டலுக்கு மாறிய காலத்தை நினைவு கூர்ந்த அவர், ரோபோ விஎப்எக்ஸ்- இன் திறனை அதிகபட்சமாக பயன்படுத்தியதாக கூறினார். “சவால் பெரியதாக இருந்தாலும். நான் அதை செய்ய முடிவு செய்து தொழில்நுட்பத்தை ஆழமாக ஆராய ஆரம்பித்தேன். இந்த போட்டியில் நிலைத்து இருக்க நாம் தொடர்ந்து நம்மை மேம்படுத்த வேண்டும், ”என்று அவர் மேலும் கூறினார்.
தமிழ், தெலுங்கு மற்றும் மலையாளத் திரைப்படத் துறைகளில் பணியாற்றிய மனோஜ் பரமஹன்சா கூறுகையில், ஒரு திரைப்பட இயக்குநராக வேண்டும் என்பது ஒரு முடிவற்ற கனவு, அதற்கு தொடர்ந்து புதுப்பித்தல் தேவைப்படுகிறது. "நாங்கள் உலகின் சிறந்த கதைசொல்லிகள், ஆனால் தொழில்நுட்ப ரீதியாக நாம் மேம்படுத்த வேண்டும்." கடின உழைப்பே வெற்றிக்கு முக்கியமாகும் என்பதை வலியுறுத்திய புகழ்பெற்ற ஒளிப்பதிவாளர், மக்கள் தொழில்நுட்பத்துடன் தங்களைக் கற்றுக்கொள்ள முடியும் என்று கூறினார்.
இயக்குநர்களின் தொலைநோக்குப் பார்வையை நிறைவேற்ற அவர்கள் எடுக்கும் வலியைப் பற்றிய ஒரு கதையை விவரிக்கும் அவர், ஒருமுறை 200 கிலோமீட்டர் தூரம் உறைபனியுடன் லடாக்-சீனா எல்லையில் பயணிக்க வேண்டியிருந்தது, இயற்கையான வசந்தத்தை நாம் காணக்கூடிய ஒரே இடம்.
அபராஜிதோ மற்றும் அவிஜாத்ரிக் படங்களுக்கு ஒளிப்பதிவாளராக அறியப்பட்ட சுப்ரதிம் போலுக்கு, துல்லியமான ஷாட்டைப் பெற சில ஆசிகள் தேவை. "நாங்கள் அடிக்கடி தயாராக இருந்தாலும், படம் பார்க்கும்போது, அந்த கண்ணுக்கு தெரியாத ஆசீர்வாதம் இல்லாததால் அது இதயத்துடன் இணைவதில்லை."என்று அவர் கூறினார்.
இந்த அமர்வை திரைப்பட பத்திரிக்கையாளர், விமர்சகர் மற்றும் பத்மஸ்ரீ விருது பெற்ற பாவானா சோமயா நெறிப்படுத்தினார்.
பிரதமர் அலுவலகம்
மாநில தினத்தை முன்னிட்டு சிக்கிம் மக்களுக்கு பிரதமர் வாழ்த்து
மாநில தினத்தை முன்னிட்டு சிக்கிம் மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது சம்பந்தமான சுட்டுரைச் செய்தியில், “சிக்கிம் மக்களுக்கு மாநில தின நல்வாழ்த்துகள். வளமான இயற்கை அழகைப் பெற்றுள்ள இந்த மாநிலம், அன்பான மக்களின் வசிப்பிடமாகவும் திகழ்கிறது. இயற்கை வேளாண்மை போன்ற துறைகளில், சிக்கிம் மாநிலம் சிறந்த முன்னேற்றங்களை அடைந்துள்ளது. மாநிலத்தில் தொடர் வளர்ச்சிக்கும் அதன் குடிமக்களின் உடல் ஆரோக்கியத்திற்கும் நான் பிரார்த்தனை செய்து கொள்கிறேன்”, என்று பிரதமர் கூறியுள்ளார்.
குடியரசுத் துணைத் தலைவர் செயலகம்
இந்தியாவின் பாரம்பரியக் கலை வடிவங்களை புறக்கணிக்க முடியாது: குடியரசுத்துணைத் தலைவர்
பாரம்பரியமி்க்க இந்தியக் கலை வடிவங்களை நம்மால் புறக்கணித்துவிட முடியாதென குடியரசுத் துணைத்தலைவர் திரு எம் வெங்கய்யா நாயுடு தெரிவித்துள்ளார். கேரள மாநிலம் குருவாயூரில் இன்று  12ம் நூற்றாண்டைச் சேர்ந்த கவிஞர் ஜெயதேவா எழுதிய “கீதா கோவிந்தம்” நூலின் பிரதிபலிப்பான “அஷ்டபடியாட்டம்” என்ற பழங்கால நாட்டிய நாடகத்திற்கு புத்துயிரூட்டும் விழாவை தொடங்கி வைத்து அவர் பேசினார். கேரள ஆளுநர், ஓய்வுபெற்ற நீதிபதி பி சதாசிவம் உள்ளிட்டோர் இந்த விழாவில் கலந்துகொண்டனர்.
நிகழ்ச்சியில் பேசிய குடியரசுத் துணைத்தலைவர், நமது செழுமைமிக்க கலைப்பாரம்பரியத்தை பாதுகாத்து, வளர்த்தெடுக்கும் வேளையில், சில பாரம்பரிய இந்தியக் கலை வடிவங்கள், கவனிப்பாரற்று மெல்ல மெல்ல அழியும் நிலையில் இருப்பது துரதிருஷ்டவசமானது என்றார். இது போன்ற துரதிருஷ்ட நிலை நீடிப்பதை அனுமதிக்கக் கூடாது என்று குறிப்பிட்ட குடியரசுத் துணைத்தலைவர், நமது கலாச்சார பாரம்பரியம்தான் நம்மை வாழ வைப்பதுடன், நமது வாழ்க்கையை வளமானதாகவும், சமுதாயத்தை மனித நேயமிக்கதாகவும், நாகரீகமானதாகவும் மாற்றுவதாகவும் தெரிவித்தார்.
கூடுதல் விவரங்களுக்கு www.pib.nic.in என்ற வலைதளத்தைப் பார்க்கவும்.
------
(Visitor Counter : 97
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
1567 சமூதாய/பொதுக்கழிவறைகளை அமைத்து 876 என்ற இலக்கை தாண்டி இமாசலப் பிரதேசம் சாதனை படைத்துள்ளது
வீட்டுவசதி மற்றும் நகர்புற விவகாரத்துறை அமைச்சகத்தின் செயலாளர் திரு. துர்கா சங்கர் மிஸ்ரா, கடந்த மாதம் உத்தரகாண்ட், இமாசலப் பிரதேச மாநிலங்களின் தலைமைச் செயலாளர்/முதன்மைச் செயலாளர்/மூத்த அதிகாரிகளுடன் உரையாற்றினார். அப்போது அவர், ஜிஎஃப்சி சான்றிதழ் பெறுவதற்கு நகரங்களை தயார்படுத்துவதற்கு மாநிலங்கள் விரைவான நடவடிக்கை எடுக்க வேண்டும்என்று வலியுறுத்தினார்.மேலும் அனைத்து நகர்புற உள்ளாட்சி அமைப்புகளும் கழிவறை வசதிகளை முறையாக பராமரிப்பதை நோக்கமாக கொண்டு தங்களது ஓடிஎஃப்+, ஓடிஎஃப்++ தரத்தை உயர்த்திக் கொள்ள வேண்டும் என்று மாநிலங்களை அவர் கேட்டுக்கொண்டார். மேலும் 2022-ம்ஆண்டுக்குள் மாநிலத்தின் பாதி அளவு நகரங்கள் 3 நட்சத்திர ஜிஎஃப்சி அந்தஸ்தை பெற முயற்சிக்கவும் வலியுறுத்தினார்.
இந்த உரையாடலின் போது இமாசலப் பிரதேச மாநிலம் 1,567 சமுதாய/பொதுகழிவறைகளைக் கட்டி 876 என்ற இலக்கை தாண்டியது குறித்து தெரிவிக்கப்பட்டது. உத்தரகாண்ட் மாநிலம் 20,750 தனிப்பட்ட வீட்டு கழிவறை பயன்பாடுகளை கட்டியுள்ளது. 2,611 என்ற இலக்கை தாண்டி 4642 சமுதாய/பொதுக்கழிவறைகள் கட்டியுள்ளது. மாநிலங்கள் தனிப்பட்ட வீட்டுக் கழிவறை பயன்பாடுகளுக்கான இலக்கை விரைவாக அடையும்படி கேட்டுக்கொள்ளப்பட்டது. இமாசலப்பிரதேச மாநிலம் தினமும் 369.46 டன் கழிவுகளை செயலாக்குவதாக கூறியது. உத்தரகாண்ட் தினமும் உருவாக்கப்படும் கழிவுகளில் 901.45 டன் செயலாக்கப்படுவதாக கூறியது. மேலாண்மை தகவல் அமைப்பை தொடர்ந்து புதுப்பிப்பதை உறுதி செய்யும்படி மாநிலங்களுக்கு அறிவுறுத்தப்பட்டது.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1662260
|
எஃகுத்துறை அமைச்சகம்
|
பிலாய் எஃகு ஆலை விபத்தில் உயிரிழந்தோர் குடும்பங்களுக்கு ரூ.30 லட்சம் இழப்பீடு வழங்கப்படுமென மத்திய எஃகு துறை அமைச்சர் அறிவிப்பு உயிரிழந்தோர் எண்ணிக்கை 11 ஆக உயர்வு
பிலாய் எஃகு ஆலையில் நேற்று ஏற்பட்ட தீ விபத்தில், காயமடைந்து மருத்துவமனையில் சேர்க்கப்பட்டிருப்போரை மத்திய எஃகு துறை அமைச்சர் திரு. சவுத்ரி பீரேந்தர் சிங், இன்று  காலை சந்தித்து அவர்களுக்கு அளிக்கப்படும் சிகிச்சை பற்றியும், அவர்களின் உடல்நிலை குறித்தும் கேட்டறிந்தார். அவர்களின் குடும்பத்தாரிடமும் அமைச்சர் விவரங்களைக் கேட்டறிந்தார். விபத்தி்ல் உயிரிழந்தோர் குடும்பங்களுக்கு தலா ரூ.30 லட்சம் இழப்பீடாக வழங்கப்படும் என்றும், கடுமையாக காயமடைந்தவர்களுக்கு தலா ரூ.15 லட்சமும், லேசான காயமடைந்தவர்களுக்கு தலா ரூ.2 லட்சமும் வழங்கப்படும் என்றும் அமைச்சர் அறிவித்தார்.
அமைச்சர் அறிவித்த இழப்பீட்டுத் தொகையுடன், ஏற்கனவே நடைமுறையில் உள்ள நிலையான இழப்பீட்டுத் தொகையான ரூ.33 முதல் ரூ.90 லட்சம் வரையும் வழங்கப்படும். அத்துடன் உயிரிழந்தோரின் வாரிசுகளுக்குக் கருணை அடிப்படையி்ல் வேலை வாய்ப்பும், தொழிலாளர்களின் குழந்தைகளுக்கு பட்டப்படிப்பு வரையிலான கல்விச் செலவை ஏற்குமாறும் இந்திய எஃகு ஆணையத்திற்கு எஃகு துறை அமைச்சர் உத்தரவிட்டார்.
விபத்தில் காயமடைந்த மேலும் இரண்டு தொழிலாளர்கள் உயிரிழந்ததையடுத்து, பலியானோர் எண்ணிக்கை 11-ஆக அதிகரித்துள்ளது. பிலாய் எஃகு ஆலை மருத்துவமனையின் தீக்காய சிகிச்சைப் பிரிவில் பத்து பேர் தொடர்ந்து சிகிச்சைப் பெற்று வருகின்றனர். தீவிர சிகிச்சைப் பிரிவில் சிகிச்சைப் பெற்று வரும் இருவரின் உடல்நிலை கவலைக்கிடமாக உள்ளது.
மத்திய எஃகு துறை, மத்திய சுகாதாரத்துறையுடன் தொடர்பு கொண்டதையடுத்து, பிலாய் விபத்தில் காயமடைந்தவர்களுக்கு சிகிச்சை அளிப்பதற்காக பிலாய் சென்றுள்ள தில்லி எய்ம்ஸ் மருத்துவமனையின் தீக்காய சிகிச்சைப் பிரிவுத் தலைவர் டாக்டர் மணீஷ் சிங்கால், பிலாய் எஃகு ஆலை மருத்துவமனையில் அளிக்கப்பட்டு வரும் சிகிச்சைக் குறித்து திருப்தி தெரிவித்துள்ளார்.
இந்த விபத்து குறித்து விசாரணை நடத்துவதற்காக துறை சாராத நிபுணர் குழு ஒன்றை அமைக்கும் பணியில் எஃகு துறை ஈடுபட்டுள்ளது. இது தொடர்பான உத்தரவுகள் விரைவில் பிறப்பிக்கப்படும்.
மருத்துவமனைக்குச் சென்று பார்வையிட்டபின், இந்திய எஃகு ஆணைய அதிகாரிகளுடன் ஆலோசனை நடத்திய எஃகு துறை அமைச்சர், உயிரிழந்தவர்களின் குடும்பத்தினர் மற்றும் காயமடைந்த தொழிலாளர்களுக்கான நிவாரண உதவிகள், விரைவாக கிடைப்பதை உறுதி செய்ய மூத்த அதிகாரி ஒருவரை நியமிக்குமாறு அறிவுறுத்தியுள்ளார்.
இந்த விபத்து தொடர்பாக பிலாய் எஃகு ஆலையின் மூத்த அதிகாரிகள் இருவர் பணியிடை நீக்கம் செய்யப்பட்டிருப்பதுடன், ஆலையின் தலைமைச் செயல் அதிகாரியும் பொறுப்பிலிருந்து விடுவிக்கப்பட்டுள்ளார்.
பிலாய் எஃகு ஆலையின் சுட்டநிலக்கரி பேட்டரி வளாகம் எண் 11-க்குச் செல்லும் எரிவாயுக் குழாயில், நேற்று காலை வழக்கமான பராமரிப்புப் பணி மேற்கொண்டிருந்த போது தீ விபத்து ஏற்பட்டது. பராமரிப்புப் பணியை மேற்கொள்வதற்கு முன்பு அனைத்து முன்னெச்சரிக்கை நடவடிக்கைகளும் மேற்கொள்ளப்பட்டிருந்தது. தீ விபத்தில் உயிரிழந்த மற்றும் காயமடைந்த அனைவரும், தொழிற்சாலையின் நிரந்தர தொழிலாளர்கள் ஆவர்.
மத்திய எஃகு துறை இணை அமைச்சர் திரு. விஷ்ணு தேவ் சாய், எஃகு துறை செயலாளர் பினாய் குமார் மற்றும் இந்திய எஃகு ஆணையத்தின் தலைவர் அனில் குமார் சவுத்ரி ஆகியோர் நேற்று  மாலையே பிலாய்க்கு சென்று மருத்துவமனையில் சிகிச்சை பெற்று வருபவர்களின் உடல்நிலைக் குறித்து கேட்டறிந்தனர். பாதிக்கப்பட்டவர்களின் குடும்பத்தினருக்கு தேவையான அனைத்து உதவிகளையும் மத்திய எஃகு துறையும், இந்திய எஃகு ஆணையமும் வழங்கி வருகின்றன.
------
பிரதமர் அலுவலகம்
கொவிட் தடுப்பூசியின் இரண்டாவது டோஸ் செலுத்தியதில் நாட்டில் முதலிடம் பெற்றிருப்பதற்காக இமாச்சலப் பிரதேச முதலமைச்சரைப் பிரதமர் பாராட்டியுள்ளார்
இமாச்சலப் பிரதேசத்தில் இலக்கு நிர்ணயிக்கப்பட்ட குடிமக்களில் தகுதியானவர்களுக்குக் கொவிட் தடுப்பூசியின் இரண்டாவது டோஸ் செலுத்தியதில் நாட்டில் முதலிடம் பெற்றிருப்பதற்காக இமாச்சலப் பிரதேச முதலமைச்சரைப் பிரதமர் திரு நரேந்திர மோடி பாராட்டியுள்ளார்.
இமாச்சலப் பிரதேச முதலமைச்சர் திரு ஜெய்ராம் தாக்கூரின் டுவிட்டர் செய்திக்கு பதிலளித்துப் பிரதமர் கூறியிருப்பதாவது;
"@ஜெய்ராம்தாக்கூர்பிஜேபி அவர்களுக்கு வாழ்த்துக்கள். கொவிடுக்கு எதிரான போராட்டத்தில் ஒட்டுமொத்த தேசத்தின் முன்னால் இமாச்சலப் பிரதேச மக்கள் மிகச்சிறந்த உதாரணத்தை ஏற்படுத்தியிருக்கிறார்கள். இந்தப் போராட்டத்தில் புதிய இந்தியாவுக்கு இம்மக்களின் உணர்வு புதிய பலத்தை வழங்கும். "